REŢEAUA EUROPEANĂ A CONSILIILOR JUDICIARE

STATUTUL ASOCIAŢIEI INTERNAŢIONALE NON-PROFIT 
REŢEAUA EUROPEANĂ A CONSILIILOR JUDICIARE

I.
Denumire, sediu, scop, obiective si activităţi

Articolul 1 – Denumire

1. Se constituie o asociaţie internaţională non profit denumită „Reţeaua Europeană a Consiliilor Judiciare” (RECJ) sau în limba franceză „Reseau Europeen des Conseils de la Justice” (RECJ).

2.
Această asociaţie va fi condusă de prevederile Titlului III din Legea Belgiană din 27 iunie 1921 cu privire la asociaţiile, fundaţiile non-profit şi asociaţiile internaţionale non-profit.

Articolul 2 – Sediu
Sediul înregistrat al Asociaţiei va fi la adresa 1050 Brussels, Avenue Louise nr. 65, etajul 4.  Comitetul de Pilotaj poate schimba sediul înregistrat al Asociaţiei oricând la orice altă adresă din Brussels.

Articolul 3 – Scop

1. Asociaţia are ca scop ameliorarea cooperării şi buna înţelegere dintre Consiliile Judiciare şi membrii sistemelor judiciare ale statelor membre ale Uniunii Europene şi ale statelor candidate la aderarea la Uniunea Europeană.

2. Asociaţia va urmări în mod direct şi exclusiv obiective internaţionale de natură non-profit.

Articolul 4 – Obiective

În cadrul creării Zonei Europene de libertate, securitate şi justiţie, obiectivele asociaţiei sunt cooperare dintre membri privind următoarele domenii:

· analiza şi informaţiile privind structura şi competenţele membrilor şi schimburile dintre membri;

· schimbul de experienţă cu privire la modul în care este organizat sistemul judiciar şi la modul în care funcţionează;
· furnizarea de expertiză, experienţă şi propuneri către instituţiile Uniunii Europene şi alte organizaţii naţionale şi internaţionale.

Nicio decizie adoptată de asociaţie nu poate prejudicia autonomia şi competenţele membrilor individuali.  Din acest motiv, fiecare membru al asociaţiei are dreptul de a exprima faptul că nu se consideră obligat de  o decizie, alta decât o decizie ce priveşte în mod exclusiv administrarea asociaţia, atunci când consideră că decizia ar submina autonomia sau competenţele sale.  Orice decizie a Adunării Generale, a Comitetului de Pilotaj sau a Comitetului Executiv va înregistra numele acestor membri.
Articolul 5 – Activităţi

1. Asociaţia va elabora un program anual de activităţi specifice legate de obiectivele din Articolul 4.

2. Fiecare membru va determina participarea reprezentanţilor săi în activităţile asociaţiei.
II.
MEMBRII

Articolul 6 – Calitatea de membru

1. Calitatea de membru este deschisă tuturor instituţiilor naţionale ale statelor membre ale Uniunii Europene care sunt independente de executiv şi de legislativ sau care sunt autonome şi asigură responsabilitatea finală pentru susţinerea sistemului judiciar în furnizarea unei justiţii independente.
2. Solicitările pentru a deveni membru vor fi înaintate Adunării Generale.  Dacă există o obiecţie motivată a oricărui membru, Adunarea Generală va deferi chestiunea Comitetului de Pilotaj care va face o recomandare.  Admiterea unui nou membru va necesita o decizie unanimă a Adunării Generale.

3. Membrii sunt liberi să renunţe la calitatea de membru în orice moment.  Calitatea de membru ia sfârşit prin notificarea în scris către Preşedinte.  Orice membru care renunţă la aceasta, renunţă de asemenea la orice drepturi asupra oricăror bunuri ale asociaţiei.

4. Comitetul de Pilotaj poate propune expulzarea unui membru al asociaţiei dacă a comis încălcări grave ale scopurilor şi obiectivelor asociaţiei după cum au fost ele prevăzute în Articolul 3 şi 4 de mai sus.  Comitetul de Pilotaj trebuie mai întâi să dea posibilitatea respectivului membru să îşi exprime poziţia.  Orice expulzare trebuie să fie decisă de către Adunarea Generală printr-o majoritatea de ¾ din membrii prezenţi la acea şedinţă.

5. Statutul de observator poate, la cererea sa, să fie acordat printr-o decizie unanimă a Adunării Generale:

· ministrului de Justiţie din statele membre ale Uniunii Europene în care nu există instituţii ca cele specificate în articolul 6.1;
· instituţiilor specificate în Articolul 6.1 din statele candidate la aderarea la Uniunea Europeană;

· instituţiilor Uniunii Europene.

Un observator va avea dreptul de a participa la şedinţele Adunării Generale dar nu va avea dreptul de vot.  Un observator poate de asemenea să fie invitat să participe la alte activităţi ale asociaţiei.  Observatorii vor contribui la susţinerea financiară a activităţilor asociaţiei în conformitate cu Reglementările Financiare ale asociaţiei.

Articolul 7 – Contribuţii

1. Membrii vor plăti o cotizaţie anuală care va fi folosită pentru a acoperi costurile de funcţionare ale asociaţiei.  Cotizaţia de membru va fi decisă anual de către Adunarea Generală la propunerea Comitetului de Pilotaj, bazată de necesităţile asociaţiei.

2. Cotizaţia de membru anuală per stat membru al Uniunii Europene astfel stabilită nu poate depăşi suma de 20.000 EUR.

3. Un membru nu va beneficia de drept de vot atât timp cât nu îşi plăteşte cotizaţia de membru.

4. Orice membru care renunţă la această calitate nu va avea dreptul la rambursarea cotizaţiei deja plătite şi va trebui să plătească cotizaţia de membru pentru anul în care renunţă.
5. Aranjamente ulterioare pentru deciderea cotizaţiei de membru anuale, plata acestora şi colectarea pot fi prevăzute în reglementările financiare adoptate de Adunarea Generală la propunerea Comitetului de Pilotaj.

III:
ORGANELE ASOCIAŢIEI

Articolul 8 – Organe

Asociaţia va consta într-o Adunare Generală, un Preşedinte, un Comitet de Pilotaj 
( Consiliu de Conducere) şi un Comitet Executiv.

Articolul 9 – Adunarea Generală

1. Adunarea Generală este dotată cu toate puterile necesare pentru a-şi îndeplini scopurile şi obiectivele asociaţiei.

2. Adunarea Generală va cuprinde reprezentanţi ai fiecărui membru al Asociaţiei.  Se va întâlni în mod regulat, cel puţin o dată pe an calendaristic.  Reuniunile Adunării Generale vor fi convocate de către Preşedinte la locul indicat în notificarea de convocare.

3. Preşedintele va convoca de asemenea o şedinţă a Adunării Generale în orice moment la solicitarea a cel puţin o treime din membri.

4. Orice reuniune a Adunării Generale va fi convocată prin scrisoare, fax, poştă electronică sau prin orice altă metodă de comunicare cu cel puţin 30 de zile înainte de data Adunării Generale.  Documentele de convocare vor include agenda, care va fi decisă de către Comitetul de Pilotaj.
5. Preşedinţia reuniunilor Adunării Generale va fi deţinută de către Preşedinte sau de un membru al Comitetului Executiv pe care îl desemnează acesta în acest scop.

6. Adunarea Generală va alege persoana care va exercita Preşedinţia asociaţiei.  Aceasta va alege de asemenea şi membrii Comitetului de Pilotaj în conformitate cu prevederile acestor statute.

7. Adunarea Generală are puterea de a determina politica şi activităţile asociaţiei.

8. La propunerea Comitetului de Pilotaj, Adunarea Generală

i. Poate constitui comisii şi grupuri de lucru pe diferite teme relative la activităţile sau organizarea asociaţiei

ii. Va decide membrii comisiilor şi ai grupurilor de lucru ca şi durata acestora şi

iii. Va decide cum să faciliteze şi să maximizeze participarea membrilor în comisii şi grupuri de lucru.

9. Adunarea Generală are puterea de a amenda statutele.  Aceasta va decide reglementările financiare, reglementările interne şi Regulile de Procedură pentru toate organele asociaţiei.

10. Adunarea Generală va aproba bugetul şi conturile.

Articolul 10 – Cvorum şi Vot în Adunarea Generală

1. Adunarea Generală va avea cvorum atunci când sunt prezenţi cel puţin o jumătate din membrii săi.

2. Fiecare membru individual va avea şase voturi.

Cu toate acestea, atunci când sunt mai mulţi membri în acelaşi stat membru al Uniunii Europene, acei membri vor aloca cele şase voturi între ei şi vor informa Preşedintele despre această alocare.
3.
Adunarea Generală va acţiona pe baza unei majorităţi simple a voturilor acordate, cu excepţia următoarelor cazuri:

- chestiunile specificate în Articolul 6 care necesită majorităţi diferite;

- declaraţiile publice ale Adunării Generale care trebuie aprobate de o majoritate de două treimi ale Adunării Generale;

- modificările la aceste Statute, adoptarea şi amendarea Regulilor Interne şi Regulilor de procedură, determinarea sumei cotizaţiei anuale de membru şi reglementările financiare specificate în Articolul 7 şi dizolvarea asociaţiei, toate sau cele ce trebuie decise printr-o majoritate de ¾ din voturi.
4.
La propunerea Comitetului de Pilotaj sau, în caz de urgenţă, la propunerea Comitetului Executiv, Preşedintele va consulta toţi membrii prin e-mail.  Dacă procedează în acest fel, va fi adoptată o decizie în cazul în care:

- cel puţin majoritatea membrilor răspund în mod oficial prin e-mail sau fax în cadrul timpului limită specificat de către Preşedinte şi

- majoritatea acestor membri aprobă propunerea respectivă.

Textul acestui Articol 10.4 va fi mereu anexat e-mailului care începe procesul de consultare.

6. Deciziile şi minutele adoptate de Adunarea Generală vor fi înregistrate de către Preşedinte într-un registru şi depozitate la Sediul Permanent.  Preşedintele le va comunica tuturor membrilor.

Articolul 11 – Preşedintele

1. Preşedintele va convoca şi conduce Adunarea Generală, Comitetul de Pilotaj şi Comitetul Executiv.  Acesta va reprezenta Asociaţia, în special în relaţie cu instituţiile Uniunii Europene.

2. Preşedintele va fi ales de Adunarea Generală pentru o perioadă de doi ani.  Acest termen nu va fi reînnoit imediat.  Acesta va prelua funcţia la data de 1 ianuarie a anului următor celui în care a fost ales, cu excepţia primului an de funcţionare a asociaţiei sau dacă Preşedintele trebuie să fie înlocuit.
O dată ales, acesta va fi invitat la reuniunile Comitetului de Pilotaj şi ale Comitetului Executiv ca observator.

3. În caz de absenţă, Preşedintele poate desemna un membru al Comitetului Executiv pentru a-l înlocui.

4. Dacă Preşedintele decedează sau demisionează sau dacă, pe durata Preşedinţiei acesta devine incapabil să îşi desfăşoare îndatoririle de Preşedinte, Comitetul de Pilotaj va desemna o persoană ca Preşedinte în exerciţiu până la alegerea unui nou Preşedinte de către Adunarea Generală.

5. Dacă Preşedintele încetează să fie membru al instituţiei sale naţionale trebuie să fie ales un nou Preşedinte dacă restul mandatului fostului Preşedinte ar fi durat mai mult de 6 luni de la data încetării calităţii sale de membru.
6. Dacă au loc oricare dintre evenimentele prevăzute în Articolul 11.4 sau 11.5, atunci Comitetul de Pilotaj va fixa data reuniunii Adunării Generale la care va fi ales un nou Preşedinte şi va fi stabilită perioada mandatului noului Preşedinte.

7. Comitetul de Pilotaj, dacă este necesar, vor fixa data la care un fost Preşedinte va înceta să fie în funcţie.

8. Articolul 11.2 nu se va aplica niciunui Preşedinte ales la o reuniune a Adunării Generale convocate conform Articolului 11.6 de mai sus.

Articolul 12 – Comitetul de Pilotaj

1. Comitetul de Pilotaj va consta în Preşedinte şi reprezentanţii a opt membri, aleşi de Adunarea Generală pentru un mandat de doi ani.  Comitetul de Pilotaj va intra în vigoare imediat după alegerea sa.  Orice reprezentant al unui membru ales al Comitetului de Pilotaj care nu este capabil să continue ca reprezentant, în special atunci când încetează să fie membru al instituţiei naţionale, trebuie să fie înlocuit de instituţia sa naţională în trei luni.

2. Fără a prejudicia celelalte puteri din cadrul acestui statut, Comitetul de Pilotaj va lua toate măsurile necesare pentru funcţionarea adecvată a asociaţiei între reuniunile Adunării Generale şi pentru implementarea programului de activităţi ale asociaţiei.  Raportul anual al activităţilor Comitetului de Pilotaj vor fi înaintate Adunării Generale.

3. O reuniune a Comitetului de Pilotaj va fi convocată printr-o scrisoare, fax, poştă electronică sau prin alte metode adecvate de comunicare.  Agenda reuniunilor va fi decisă de către Preşedinte.  Fiecare membru al Comitetului de Pilotaj va avea dreptul de a propune puncte pentru a fi incluse pe agenda reuniunii.  Oricare membru al asociaţiei va avea de asemenea dreptul de a propune un punct pentru a fi inclus pe agenda pentru reuniune şi, dacă face aceasta, va avea dreptul de a prezenta punctul respectiv la reuniunea Comitetului de Pilotaj.

4. Comitetul de Pilotaj nu este reunit în cvorum decât dacă sunt prezenţi cel puţin majoritatea membrilor săi.
5. Deciziile Comitetului de Pilotaj necesită o majoritate de voturi ai membrilor prezenţi la reuniune.  În cazul unei egalităţi de voturi, Preşedintele va avea un al doilea vot.  Deciziile vor fi înregistrate într-un registru semnat de către Preşedinte şi depozitat la sediul permanent.  Preşedintele le va comunica membrilor asociaţiei.

6. Comitetul de Pilotaj poate exercita de asemenea puterile stabilite în Articolul 11.4, 11.5 şi 11.6 de mai sus ca şi Articolele 17.1 şi 17.2 de mai jos.

Articolul 13 – Comitetul Executiv

1. Comitetul Executiv va fi alcătuit din Preşedinte şi trei persoane numite de către şi din interiorul Comitetului de Pilotaj.  Aceste numiri în Comitetul Executiv vor consta în nume specifice individuale.  Oricine nu este capabil să continue ca membru al Comitetului Executiv, în special atunci când va înceta să fie membru al instituţiei sale naţionale, trebuie să fie înlocuit în trei luni de către Comitetul de Pilotaj la propunerea instituţiei naţionale respective.
2. Comitetul Executiv va fi responsabil pentru asigurarea funcţionării adecvate a sediului permanent.  Comitetul Executiv va fi de asemenea responsabil pentru funcţionarea asociaţiei între reuniunile Comitetului de Pilotaj.  Comitetul Executiv va înainta propuneri pentru activităţile Comitetului de Pilotaj.
3. Comitetul de Pilotaj va stabili atribuţiile fiecărui membru al Comitetului Executiv.  Fiecare membru al Comitetului Executiv va fi responsabil pentru domenii specifice de activitate.  Fiecare comisie specificată în Articolul 9.8 al Statutelor asociaţiei va fi condusă de un membru al Comitetului Executiv.

4. Reuniunea Comitetului Executiv va fi convocată prin scrisoare, fax, poştă electronică sau prin alte metode adecvate de comunicare.  Agenda reuniunii va fi stabilită de Preşedinte.  Fiecare membru al Comitetului Executiv va avea dreptul să propună puncte pentru a fi incluse pe agenda reuniunii.
5. Comitetul Executiv nu este reunit în cvorum decât dacă sunt prezenţi cel puţin trei din membrii săi.  Deciziile Comitetului Executiv necesită un vot majoritar al membrilor prezenţi la reuniune.  În cazul unei egalităţi de vot, Preşedintele va avea un al doilea vot.  Deciziile Comitetului Executiv vor fi înregistrate într-un registru semnat de Preşedinte şi depozitat la sediul permanent.  Preşedintele le va comunica membrilor asociaţiei.
IV.
FUNCŢIONAREA ASOCIAŢIEI

Articolul 14 – Biroul Permanent

Asociaţia va avea un birou permanent independent de oricare dintre membrii asociaţiei.  Biroul va funcţiona ca unitate administrativă sub autoritatea Preşedintelui şi a Comitetului Executiv.

Articolul 15 – Remuneraţie

Preşedintele sau orice alt membru al Adunării Generale, Comitetului de Pilotaj sau al Comitetului Executiv sau orice participant la o activitate nu va fi remunerat de către asociaţie pentru exercitarea mandatului său în cadrul asociaţiei.  Cheltuielile făcute cu bună credinţă pot fi rambursate în conformitate cu prevederile stabilitate în Reglementările Financiare.
V.
BUGETE ŞI CONTURI

Articolul 16 – Bugetul anual şi administrarea conturilor
1. Anul financiar începe la data de 1 ianuarie şi ia sfârşit la data de 31 decembrie.

2. Fondurile asociaţiei vor fi utilizate în scopul de a finanţa structura şi administraţia asociaţiei sub conducerea Comitetului Executiv care va fi responsabil în faţa Comitetului de Pilotaj.

3. Contribuţiile în natură şi în bani pentru proiecte şi activităţi specifice vor fi stabilite prin acord individual între participanţii la proiect.  Toate aceste acorduri vor fi aduse la cunoştinţa tuturor membrilor.

4. Comitetul Executiv va elabora un buget anual pentru costurile curente pentru următorul an calendaristic care va fi prezentat Adunării Generale pentru aprobare.  Comitetul Executiv are datoria de a înainta conturile anului precedent Adunării Generale pentru a fi aprobate.

5. La fiecare doi ani, Adunarea generală va numi doi auditori dintre membri, care vor prezenta raportul lor în fiecare către Adunarea Generală atunci când conturile sunt înaintate pentru aprobare.

VI.
MODIFICAREA STATUTELOR ŞI DIZOLVAREA ASOCIAŢIEI
Articolul 17 – Modificarea Statutelor şi Dizolvarea Asociaţiei

1. Fără a prejudicia articolele 50 paragraful 3, 55 şi 56 din Legea din 27 iunie 1921privind asociaţiile şi fundaţiile non-profit şi asociaţiile internaţionale non-profit, orice propunere care are ca scop modificarea articolelor asociaţiei sau va duce la dizolvarea asociaţiei trebuie să emane de la Comitetul de Pilotaj sau de la cel puţin o cincime din membrii săi.

2. În trei luni de la cele de mai sus, Comitetul de Pilotaj trebuie să informeze membrii asociaţiei de orice astfel de propunere de natura celei de mai sus şi asupra datei la care Adunarea Generală va delibera.

3. Nicio decizie nu e valabilă decât dacă este aprobată de o majoritate de trei sferturi din voturile exprimate în Adunarea generală.
4. Dacă la reuniunea Adunării Generale sunt prezenţi mai puţin de trei sferturi din membrii asociaţiei, va fi convocată o nouă reuniune a Adunării Generale în aceleaşi condiţii ca cele de mai sus, care va lua o decizie definitivă şi validă privind propunerea în discuţie, cu aceeaşi majoritate de trei sferturi din voturile exprimate, indiferent de numărul membrilor prezenţi.

5. Modificarea Statutelor asociaţiei nu va intra în vigoare până când va fi aprobată de autoritatea competentă în conformitate cu articolul 50 paragraful 3 al legii şi până la publicarea în Anexa Monitorului Belgian în conformitate cu articolul 51 paragraful 3 din legea mai sus menţionată.
6. În cazul lichidării asociaţiei, bunurile nete în urma lichidării vor fi alocate unui scop dezinteresat stabilit de către Adunarea Generală, cu aceeaşi majoritate stipulată în articolul 17.3.

VII.
CHESTIUNI GENERALE

Articolul 18 – Alte reguli aplicabile

Orice chestiune care nu a fost acoperită de aceste Statute şi în special formalităţile privind publicarea vor fi reglementate de Regulile de Procedură şi de Regulamentul Intern adoptat de Adunarea generală sau în conformitate cu prevederile Legii Belgiene din 27 iunie 1921 privind asociaţiile şi fundaţiile non profit şi asociaţiile internaţionale non-profit.

Haga, 5 noiembrie 2007.

